بسم الله الرحمن الرحيم السلام عليكم ورحمة الله وبركاته. معكم محمد شاهين التاعب من قناة الدعوة الاسلامية على اليوتيوب. وما زلنا في محتويات العهد القديم. واخر سفر من فار الحكمية والشعرية والنهاردة هنطلع على سفر نشيد الانشاد
في البداية لو انت مهتم بالحوار الاسلامي المسيحي ومقارنة الاديان والنقد الكتابي تحديدا يبقى انت لازم تشترك في هذه القناة اضغط على زر الاشتراك الاحمر واضغط على علامة الجرس علشان تيجي لك كل الاشعارات بكل الحلقات الجديدة. وفي البداية حابب اشير الى تلات ابحاث في غاية الاهمية. لجأت اليهم في تحضير
المادة العلمية لهذه الحلقة البحث الاول لمعاذ عليان شهادات علماء المسيحية فيمن كتب اسفار الكتاب المقدس الجزء الخاص بنشيد الانشاد ده بحث كبير تناول تقريبا اسفار العهد القديم كلهم من الذي كتب كل هذه الاسفار؟ لجأت الى
لا الجزء الخاص بنشيد الانشاد. وبحث اخر لمعاذ عليان بعنوان نشيد الانشاد سفر لا ديني وثني جنسي مجهول وبحث ممتاز جدا لابي عمار الاثري حفظه الله نشيد الانشاد بين مجهولية الكاتب واباحية الصفر. في
يعني ايه نشيد الانشاد؟ الكلمة العبرية في الاصل هي يعني نشيد. ها اداة التعريف و في الاخر اداة الجمع فبالتالي نشيد الاناشيد او نشيد الانشاد او افضل نشيد في الكون. الصيغة
دي ان المفروض نشيد الانشاد الصفر اللي احنا بنقراه ده افضل نشيد او اجمل ترنيمة ممكن تسمعها في حياتك. كالعادة نبدأ بسؤال من الذي كتب هذا السفر والايمان التقليدي اليهودي والمسيحي بينسبوا سفر نشيد الانشاد لسليمان عليه السلام
بسبب ان النص الاول في السفر بيقول نشيد الاناشيد الذي لسليمان. وبسبب الاشارة اللي احنا اشرنا اليها اللي فاتت في سفر الملوك الاول اربعة اتنين وتلاتين اللي بيقول ان سيدنا سليمان كتب الف وخمسة نشيد. فبالتالي
منسوب لسيدنا سليمان الف وخمسة نشيد. بس برضه فيه مشكلة. فين الالف والخمسة دول؟ اشمعنى نشيد الاناشيد او نشيد انشاد هو اللي بقى جزء من الكتاب المقدس من ضمن الالف وخمسة نشيد. نشيد الانشاد تمن اصحاحات بس. صفر
صغير جدا. اشمعنى نشيد الانشاد هو اللي تم اختياره من ضمن الالف وخمسة نشيد المنسوبين لسيدنا سليمان في الاول على كل حال الكثير من المفسرين بيقولوا ان النص الاول في نشيد الانشاد نشيد الاناشيد الذي لسليمان
ده مش نص محكم. وهذه العبارة الذي لسليمان ممكن تتفهم باكثر من وجه. الوجه الاول هو ان نشيد مكتوب لسليمان او الوجه الثاني ان النشيد كتبه سليمان او الوجه الثالث ان النشيد من قول عن
سليمان. فبالتالي احنا عندنا تفسيرين من التلاتة فيهم مشكلة. وحتى التفسير التالت اللي بيقول ان نشيد الانشاد كتب مهو سليمان فهذا مجرد ادعاء يحتاج الى دليل. اما التفسير اللي بيقول ان النشيد مكتوب لسليمان فمين اللي كتبه
وليه نشيد يتكتب لسيدنا سليمان؟ يبقى جزء من الكتاب المقدس. ولو هو من قول عن سليمان من الذي نقله؟ وهل هو نقل وحيا من سليمان ولا كلام عادي على اساس ايه يدخل هذا النشيد المنقول عن سليمان الكتاب المقدس. فيه ملحوظة
اخرى في غاية الاهمية فيما يخص كاتب سفر نشيد الانشاد. لان الكثير جدا من العلماء لما درسوا محتوى السفر وجدوا ان السفر مش مترابط ومش متسق وكأنه عبارة عن اكثر من نشيد تم جمعهم بشكل تحريري عمل
محررين جمعوا اكثر من نشيد وخلوه في نشيد واحد. لان فيه نصوص كثيرة جدا بتعطي ايحاء ان واحدة ست هي اللي كاتبة الكلام ده لراجل. وده بيبان من بداية السفر نفسه هنرجع له بعد شوية. فبالتالي هل ممكن
كان فعلا واحدة بتحب سليمان كتبت له هذا النشيد او واحدة بتحب حد كتبت له هذا النشيد او هو فعل مجموعة من الاناشيد وفي النهاية فكرة ان الصفر يكون له اكتر من كاتب بيزود اشكالية ان انت تثبت ان كل
كل هذه الاناشيد موحى بها من الله. ان كل كاتب كان بيتلقى وحي وبعدين في الاخر تم جمع كل هذا الوحي في سفر واحد. على اساس من الذي كتب بنشوف متى تم كتابة هذا السفر وقلنا كالعادة لو السفر لو مجازا كتبه سيدنا سليمان عليه السلام
يبقى الصفر ده مكتوب في القرن العاشر قبل الميلاد في النصف الثاني من القرن العاشر قبل الميلاد. لكن الكثير جدا من النقاد تأملوا في هذا السفر وبيقولوا ان واضح ان في ملامح كثيرة بتقول ان هذا السفر اتكتب بعد سليمان بفترة
لكن فيه ملامح من الصفر بتقول ان هذا السفر اتكتب ايام المملكة ما كانش لسه حصل السبي البابلي. فبالتالي هذا السفر العلماء بيقولوا انه ما بين القرن العاشر قبل الميلاد
القرن السادس قبل الميلاد يعني في مسافة القرن العاشر وبعدين التاسع والتامن والسابع والسادس بين هذه المسافة. ندخل بقى في الجزء التقيل والجزء المهم اللي بيبين قد ايه صفر نشيد الانشاد مشكلة. لان
ان محتوى الصفر اي حد يقراه. اي حد طبيعي يقراه لا يمكن يقول ان هذا السفر موحى به من الله او هذا السفر كلام الله لفظا مستحيل. ليه؟ لان السفر بالفعل نشيد وبالفعل قصيدة
وفيها اساليب بلاغية وشعرية وادبية وهكذا. لكن المشكلة في السفر انه نشيد غزل وحب وجنس الصفر بيصف كل جسد المرأة بكل ما فيه من مفاتن بشكل جريء جدا. كذلك العلماء
وجدوا ان الصفر متوقف فقط على الجمال الطبيعي. سواء جسد المرأة او الكروم والاعشاب والشجر والنباتات والحيوانات لكنه لا يذكر ابدا اي شيء مقدس متعلق بالله عز وجل ولا يذكر حتى انجاب الاطفال بمعنى ان
القصيدة الشعرية الغزلية بيصف مثلا زوج وزوجة وحناقش النقطة دي فيما بعد. وبيقول بقى الحياة الزوجية المقدسة او كده لأ الصفر بيتكلم عن مفاتن المرأة وجسدها وغزل وحب وجنس وعشق وهيام بس. هنا
اشكالية سفر نشيد الانشاد ان السفر بيحتوي على اوصاف جنسية فاضحة وساعات رمزية لكن واضحة جدا انها يعني مخلة بالادب والحياء. فبنيجي نسأل سؤال في غاية الاهمية. واضح جدا ان اي شخص طبيعي لو قرأ السفر
عمره ما هيقول ان ده كلام الله لانه كلام جنسي وغزل وحب وهيام وهكذا ايه اللي خلى سفر زي ده يدخل الكتاب المقدس؟ هنلاقي السبب مذكور في اكثر من مرجع. بولس الفغالي بيقول في كتابه
مدخل الى الكتاب المقدس. الجزء التالت الصفحة رقم متين اربعة وتمانين. لولا الرجوع الى التفسير الرمزي لما صار احد الاسفار المقدسة ونشوف مع بعض ايضا كلام القس صاموئيل يوسف في كتابه المدخل الى العهد القديم. الصفحة رقم متين اربعة
بيقول لولا هذا المعنى المجازي الذي تضمنه سفر النشيد لما ادرج في قانونية الكتب المقدسة الموحى بها من الروح القدس. يعني ايه التفسير الرمزي والمعنى المجازي؟ المقصود ان الكلام الجنسي اللي انت بتقراه ده
مش هو قصد الكتاب. كأن في معنى سري خلف هذه الكلمات المعلنة. وان المعنى المقصود مش هو الكلام اللي انت بتقراه. ده المعنى السري اللي خلف هذه الكلمات. لو نفتح مع بعض مرجع في غاية الاهمية
نشيد الانشاد اجمل نشيد في الكون. للدكتور يوحنا قماير. الصفحة رقم تلتاشر بيتكلم عن مشكلة التفسير الرمزي اتكلم عن التفسير الرمزي وبيقول يعني ان القارئ يقرأ شيئا ويفهم شيئا اخر. وهذا الشيء الاخر هو
هو وحده المقصود في النص. فالسفر اذا لغز وهي دي المشكلة. انت بتقرا كلام كانها شفرة الكلام الواضح الصريح الجنسي اللي انت بتقراه ده مش هو اللي المفروض تفهمه. انت مفروض تفهم معاني خلفك
هذه الكلمات اللي معناها جنسي وغزلي وصريح. فهنا بيقول فالسفر اذا لغز عليك ان تقرأه وان كن معك مفتاح السر لتدرك معناه المجازي. لكن الكثير جدا جدا من العلماء اشاروا الى فكرة ان مفتاح
السر ده علشان تفك شفرة النص مش موجود في السفر نفسه. وكيف لنا ان نعرفه؟ ففي النهاية كان المسيحيين بيقولوا ان انت لازم تبقى مسيحي ويحل عليك الروح القدس والاله نفسه الروح القدس اللي هيحل عليك هو
اللي هيخليك تفهم نشيد الانشاد بالشكل اللي المفروض تفهمه به. فبالتالي نشيد الانشاد لغز لو قريته كما هو علشان تفهمه كما هو عمرك ما هتفهم. لان فيه معنى باطني خلف النص الظاهر
وانت ما معكش المفتاح. فلازم تبقى مسيحي علشان يبقى معك المفتاح فتفتح وتفهم اللغز. فيه نقطة اخرى في غاية الاهمية انه لا يوجد ولا اشارة واحدة لسفر نشيد الانشاد في العهد الجديد بالكامل. ولا توجد اي اشارة
في العهد الجديد الى اي تفسير رمزي لان المسيحيين بيقولوا ان نشيد الانشاد المقصود به علاقة المسيح بالكنيسة ومش عارف مين طيح عمره ما اشار للنشيد الانشاد ما فيش حد من كتبة العهد الجديد عمره ما اشار الى هذا المعنى الرمزي. هنقرا مع بعض مجموعة مختارة
من الاقتباسات اللي بتصف صفر نشيد الانشاد اوصاف عجيبة. ففي النهاية بتسأل نفسك سؤال ايه اللي جابر المسيحيين ان هم يقبلوا كتاب مقدس بيحتوي على نشيد نشيد الانشاد بيتصف بهذه الاوصاف
نفتح مع بعض كتاب كل المعجزات في الكتاب المقدس لهربرت لوكير الصفحة رقم مية تسعة وخمسين بيقول لا شيء معجزي في هذا السفر اللا ديني في هذا السفر اللا ديني
جزء من الكتاب المقدس الموحى به من الله واحد مسيحي بيقول عنه سفر لا ديني. بمعنى ايه؟ بمعنى ان ما فيش اي شيء له علاقة بالدين موجود في سفر نشيد الانشاد. لا يوجد اي ذكر لله. لا يوجد اي ذكر لاي طقس الهي مقدس
لا يوجد اي ذكر للصلاة او دعاء او اي حاجة ممكن تستفيد منها من الناحية الدينية في هذا السفر. فالراجل هنا بيقول لا شيء معجزي في هذا السفر اللا ديني. الذي لا يرد فيه من البداية الى النهاية كلمة واحدة
اداة ارتباط بالدين ومع ذلك فهو متضمن في الكتاب المقدس وده لغز ليه متضمن في الكتاب المقدس ويعتبر جزءا من الاعلان الالهي على الرغم من عدم وجود اي عاطفة روحية من اي نوع. ولا
يوجد اي اشارة عابرة لاي طقس مقدس او فريضة ما وغرضه الوحيد التعبير عن عاطفة الحب اقتباس اخر في غاية الاهمية من كتاب نشيد الاناشيد للمؤلفة ماري بلاتييه من سلسلة دراسات في الكتاب المقدس
الصفحة رقم تمانية بتقول اكد بعض الكتاب ان هذا النشيد كان يقرأ في الخمارات وكأنها اغنية خمرية يعني الناس اللي بتسكر وبتروح الخمارات علشان تقابل ستات او ايا كان كانوا بيتغنوا بهذا
رشيد والنشيد بالفعل فيه ذكر للخمر وان احنا نشرب الخمر وننبسط ونهيص وكذا اكثر من مرة لباس ده بيفكرني بواقعة في غاية الاهمية الا وهي ان في بنت مسيحية دخلت الاسلام بسبب نشيد الانشاد. كان
فيه بنت تم التحدي لها انها تقرأ نشيد الانشاد في مكان عام. وكان بيتقال لها احنا بنقرا القرآن آآ في رمضان في الميكروفونات كل الناس بتسمع ما فيش شيء في القرآن بنخجل منه. لكن هل انت تقدري تقري نشيد الانشاد في مكان عام
فراحت وهي راكبة المترو لقت ناس بتقرا القرآن في المترو ومعلية صوتها. فقالت طب اشمعنى هم قادرين يقروا كتابهم في المترو وبيعلو صوتهم واحنا مش قادرين نقرا كتابنا طب نقرا بقى نشيد الانشاد وبدأت تقرا نشيد الانشاد في المترو
راح جالها واحد شاب قال لها لفظا هي طلبت معك هنا ولا ايه لان الجزء اللي هي قريته من النشيد زي ما هنشوف فيما بعد فيها وصف لامرأة عمالة تدور على حبيبها. وانتم شفتم حبيبي
انا عايزة حبيبي ومحتاجة حبيبي وكلام في اشارة انها فيما معناه سابقة جنسيا وتريد لقاء حبيبها. طبعا البنت جالها انهيار عصبي وتعبت نفسيا وفي النهاية وجدت بشكل عقلاني جدا ومنطقي لا يمكن الله عز وجل يوحي
اللي البشر بكلام نخجل نقراه امام البشر. اقتباس اخر في غاية الاهمية من كتاب نشيد الانشاد اجمل نشيد في الكون. ليوحنا غير الصفحة رقم عشرة بيقول يتألف الصفر من ثمانية فصول تحتوي حوارات بين حبيب وحبيبته بتعابير
جريئة للغاية فالحبيب يتغزل بجسدها عضوا عضوا وكذلك الحبيبة ولا يتوقفان الا على جمال جسديهما وسعادة لقائهما في حب عنيف متبادل ومن وقت الى اخر نسمع اصواتا تتخلى الحوار الحبيبين ولهف حبهما. وبعدين جايب لك كلام بيقول يصف
صفر جسد الحبيبة من القدمين الى شعر الرأس وجايب لك النصوص اللي فيها الكلام ده. في الترجمة العربية المشتركة المدخل مكتوب قبل نشيد الانشاد بنقرا الاتي. نجد في التوراة مجموعة من اناشيد الحب. يعبر فيها الحبيبان عن عواطف
فيهما بشعر وواقعية. هذا ما ادهش القراء بل صدمهم في كتاب يتضمن كلام الله لذلك حاول الشراح منذ القديم ان يعتبروا النشيد قصيدة رمزية تصور علاقات الله بشعبه فبالتالي بما ان الوصف جنسي وفاحش وبذيء وخادش للحياة بشكل جريء جدا وواضح
حاولوا يهربوا من ده بالتفسير الرمزي الذي ليس عليه اي دليل. وخلي بالك الصفر بالفعل بيحتوي على تفسير رمزي. لكنه بيرمز الى امور جنسية بشكل غير مباشر لانه مش جريء بالقدر الكافي انه يذكر الاعضاء التناسلية بشكل صريح. اقتباس اخر في غاية الاهمية من كتاب نشيد الانشاد
اجمل نشيد في الكون ليوحنا قماير الصفحة رقم خمستاشر بيقول ايعقل ان يستعين شاعر نشيد الاناشيد بالاوصاف الجسدية الجريئة الواقعية ليرمز بها الى الله او الى المسيح او الى الكنيسة او الى نفس المؤمن. هو بيستنكر الفكرة. الاوصاف
من انها تكون رمز. مش معقول ربنا يستخدم هذه الاوصاف الجنسية الجسدية. الجريئة الفاحشة الخادشة للحياة علشان يشير بها الى امور روحية وغاية في القداسة. هو بيقول السفر واضح ولا مجال لتعقيد
او لترميزه انه نشيد الحب الجسدي لا اكثر ولا اقل. شف يا اخي حال المسيحيين اللي في كتابهم نشيد الانشاد. نشيد الحب الجسدي وبعدين بييجوا يقولوا على المسلمين انتم شهوانيين انتم جسديين انتم مش عارف ايه. ايضا مرة اخرى في التفسير
تطبيقي للكتاب المقدس. الصفحة رقم الف تلتمية تلاتة وسبعين في اعتراض على فكرة ان هذا الكلام الجنسي الفاحش البذيء يكون رمز لامور روحية مقدسة وبيقول الاتي. وقد ظن علماء اللاهوت في العصور الوسطى
ان سفر نشيد الانشاد قصة رمزية عن محبة المسيح لكنيسته. ولكن لعله من الاصوب ان نقول انها قصيدة حب عن علاقة محبة بشرية وان كل زواج تتوجه المحبة والاخلاص يعكس محبة الله
اه ده على اساس ان ان النشيد بيتكلم عن زوج وزوجها. هنشوف الكلام ده حقيقي ولا لأ. لكن هو عاوز يقول في النهاية ان الاوصاف اجرأ ولا يوجد اي دليل او اي مجال ان احنا نقول ان ده رمز لامور اكثر قداسة. في النهاية بسبب وجود هذه الاوصاف الجنسية الجريئة
الفاحشة الخادشة للحياء وجدنا اكثر من عالم مسيحي بيقول ان ما حدش يقرأ نشيد الانشاد غير البالغين روحيا بابا شنودة نفسه في كتابه تأملات في سفر نشيد الانشاد. الصفحة رقم تسعة بيقول هذا الصفر لا يصلح الا للمتعمقين
في الروح الذين لهم عمق في التأمل والذين لا يأخذون الالفاظ بفهم سطحي. انه ليس للمبتدئين بل للناضجين وقديما لم يكن احد يقرأه الا باذن او باشراف ابيه الروحي علشان ما ينحرفش. ده كلام
الهي ما حدش يقراه غير لما يكون ناضج وبالغ. انطونيوس فكري نفسه في تفسيره لسفر رشيد الانشاد بيقول هو سفر البالغين او الناضجين روحيا. وكان اليهود يمنعون قراءته لمن هم اقل من سن
تلاتين سنة لا اله الا الله حتى لا تشوه افكارهم الجسدية معاني السفر. هو سفر البالغ غين ايمانيا. في السريع كده هقرأ بعض الفقرات من صفر نشيد الانشاد وهقول بعض التعليقات
ولو عاوز تتعمق اكسر في التفاسير الرمزية الجنسية. يعني الكاتب عاوز يوصل معنى جنسي لكنه ليس جريء بالقدر الكافي. هو جريء ذكر بعض الامور لكن فيما يخص امور متعلقة بالاعضاء التناسلية
تكن له الجرأة الكافية. فرمز لها ببعض الامور. الاخ معاز عليان في المقالة الاولى بتاعته اللي هي بعنوان الانشاد سفر لا ديني وثني جنسي مجهول المصدر بين هذه التفاسير واغلب آآ المراجع اللي راجع لها اهم
في مرجع رجع له كتاب نشيد الانشاد. اجمل نشيد في الكون ليوحنا قماير. نبتدي نقرا مع بعض نشيد الانشاد من الاصحاح الاول من واحد خمسة بيقول نشيد الاناشيد الذي لسليمان. ومن باقي الفقرة بنبتدي نفهم ان غالبا ده نشيد مكتوب لسليمان
مش هو اللي كتبه لان بداية الكلام خطاب لذكر من انثى فبالتالي ده الفهم الاوضح انه مكتوب لسليمان واحدة بتحب سليمان كتبت له هذا الكلام. والمشكلة بقى ان يعني هل سيدنا سليمان قبل هذا الكلام؟ واصلا تصور الكتاب المقدس عن سيدنا سليمان ودي نقطة اشار اليها الاخ ابو عمار
اثري في بحثه نشيد الانشاد بمجهولية الكاتب واباحية الصفر. ذكر في البحث واحنا فتنا على هذا الكلام في الاسفار الخاصة اللي اذكر سيدنا سليمان الملوك الاول والتاني وهكذا. ان سيدنا سليمان للاسف موصوف في الكتاب المقدس انه كان شهواني. والنساء املن قلبه
وعبد الهة الستات الغريبة اللي كان بيحبهم. وصف سيء جدا لسيدنا سليمان عليه السلام. المهم نقرا مع بعض قيد الانشاد الاصحاح الاول من واحد لخمسة. نشيد الاناشيد الذي لسليمان. ليقبلني بقبلات فمه. لان حب
اطيب من الخمر. ذكر الخمر والقبلات من اول اول فقرة لرائحة اذهانك الطيبة اسمك ذهن مهراق لذلك احبتك العذارى يعني هو الحبيبة دي مش انا لوحدي اللي كل الستات كل البنات بتحبك كل البنات مش عارف مين. اجزبني وراءك فنجري ادخلني الملك الى
حجاله نبتهج ونفرح بك. نذكر حبك اكثر من الخمر. بالحق يحبونك. انا سوداء وجميلة يا بنات اورشليم كخيام كيدار كشقق سليمان. الاخ معاذ عليان كان اشار الى ان فكرة البنات السمراء وكذا
له علاقة يعني تقاليد قديمة وثنية وذكر الدليل على كده من خلال كتاب نشيد الانشاد اجمل نشيد في الكون ممكن ترجعوا له. من ضمن الاوصاف الخادشة جدا للحياء نشيد الانشاد واحد
تلتاشر صرة المر حبيبي لي. بين ثدييي يبيت بشكل صريح. هنا بقى الرمزيات في نشيد الانشاد اتنين تلاتة كالتفاح بين شجر الوعر كذلك حبيبي بين البنين. تحت ظله اشتهيت ان اجلس وثمرته حلوة لحلقي. فيه علماء قالوا ده رمز للجنس الفموي
نشيد الانشاد اتنين ستاشر حبيبي لي وانا له الراعي بين السوسن فهنا هو راعي بين حاجة برضو بيقول لك ده رمز لحاجة علاقة ما بينهم. نشيد الانشاد تلاتة اربعة. بداية الايقاع التالت فكرة
انا بدور على حبيبي حد شاف حبيبي مش عارف مين فما جاوزتهم اللي هم الحراس الا قليلا حتى وجدت من تحبه نفسي. فامسكته ولم ارخه حتى ادخلته بيت امي وحجرة من حبلت بي
ايه علاقة انه بيت امي وحجرة من حبلت به ويعني ايه فامسكته ولم ارخه نشيد الانشاد اربعة من واحد لسبعة ها انت جميلة يا حبيبتي ها انت جميلة عيناك حمامتان من تحت نقابك. شعرك كقطيع معز. رابط مش عارف مين. اسنانك
كقطيع الجزائر مش عارف مين. شفتاك كمش عارف ايه. فمك خدك عنقك مش عارف مين كزا فدياكي كخشفتان مش عارف مين الى ان يفيح النهار كزا كزا كلك جميل يا حبيبتي ليس فيك عيب
وصف لجسد المرأة عضو عضو وبيتغزل فيها وبيذكر اجزاء جسدها بشكل صريح نشيد الانشاد اربعة حداشر الحبيب بقى بيكمل. شفتاك يا عروس تقطران شهدا تحت عسل ولبن ورائحة ثيابك كرائحة لبنان
وصف دقيق جدا الله المستعان نشيد اللي انشاد اربعة اتناشر لتلتاشر اختي العروس جنة مغلقة عين مقفلة ينبوع مختوم. كانه بيوصف بكارة المرأة وبعدين بيقول اغراسك فردوس رمان مع اثمار نفيسة فاغية ونردين
مم. اغراسك ده رمز لايه ؟ نشيد الانشاد خمسة من واحد لسبعة. قد دخلت جنتي يا اختي العروس دخلت جنتي جات ودي يقصد بها ايه خطفت مري مع طيبي. اكلت شهدي مع عسلي. شربت خمري مع لبني. كلوا ايها الاصحاب اشربوا واسكروا
وايها الاحباء انا نائمة وقلبي مستيقظ. صوت حبيبي قارعا افتحي لي يا اختي. يا حبيبتي يا حمامتي يا كاملة لان رأسي امتلأ من الطل وقصصي من ندى الليل. في بعض العلماء هو ليه عمال يقول يا اختي يا اختي هو ده زنا محارم
يعني ممكن يتفهم كده خصوصا بيت امي لكن انت بتفهم في نهاية النشيد ان لأ هي بتقول له يا ريتك كنت اخويا كنت عرفت مم وبرضه يعني فيها اشارة لزنا محارم. هنا بقى الاسئلة الوجودية الكثيرة اللي نشيد الانشاد بيثيرها في نفس الانسان. قد خلعت ثوبي
كيف البسه؟ قد غسلت رجلي فكيف اوسخهما؟ حبيبي مد يده من القوة فانت عليه احشائي. مد ايده منين كنت لافتح لحبيبي. يعني ايه افتح لحبيبي؟ هتفتح له الباب ويداي تقطران مرا
وايديها ليه بتقطر بتقطر ليه ؟ واصابعي مر قاطر على مقبض القفل. ايه مقبض القفل دي رموز لكن رموز جنسية خبيثة فتحت لحبيبي لكن حبيبي تحول وعبر يعني ايه فتحت لحبيبي بس يعني ايه
وجدني الحرس الطائف في المدينة ضربوني جرحوني حفظت الاسوار رفعوا ازاري عني رفعوا الازار عنها كانت كان حالها وصف اعوذ بالله. فيه بقى مقطع في غاية الاهمية في نشيد الانشاد خمسة من تسعة لستاشر. في كثير من الناس
قالوا ان ده وصف للنبي محمد صلى الله عليه وسلم ومرموز له في نشيد الانشاد بوصفه يعني وبعدين في الاخر في ذكر صريح لاسمه. اللي هي لفظة محمدين كل الاخوة اللي انا اعرفهم متقنين للعبرية ومتقنين للنقد الكتابي للعهد القديم بيقولوا ان صعب جدا جدا
ان احنا نقبل ان سفر نشيد الانشاد بيتنبأ عن سيدنا محمد صلى الله عليه وسلم. في بعض الناس ممكن يقولوا اصل النشيد عبارة عن اكثر من نشيد تم جمعهم ويبقى ده نشيد مستقل
ما لوش علاقة باقي نشيد الانشاد وتم دسه في الوسط وفي رمز عن سيدنا محمد وصفي لهيأته وبعدين ذكر لاسمه بشكل صريح وبعدين في بعض الناس بتقول لك لأ ده اصلا الوصف غير مطابق. وازاي احنا نقبل انا رأيي في النهاية
ان لا الوصف ده والسفر ده ما لوش اي علاقة باي شيء ديني زي ما النصارى نفسهم قالوا. واليهود كمان قايلين فنقرا مع بعض النشيد الانشاد خمسة من تسعة لستاشر. ما حبيبك من حبيب ايتها الجميلة بين النساء. ما حبيبك من حبيب
تحلفينا هكذا. يعني كان هم بيسألوا هو مين حبيبك اوصفيه لنا وهكذا؟ فبتقول حبيبي ابيض واحمر معلم بين ربوة رأسه ذهب ابريز قصصه ومش عارف كزا كزا كزا وبعدين في الاخر النص اللي عليه
كلى حلقه حلاوة وكله مشتهيات مشتهيات دي هي المقابل لها في العبري. محمدين فهي مفروض محمد او ميم حه ميم دال وبعدين في الاخر الياء ميم الجمع فتبقى محمدين ممكن بالفعل الكلمة العبرية لها علاقة بالمعنى الخاص بالكلمة العربية محمد او من الحمد او فيه
امور كثيرة يثنى عليها من اجلها فهنا حلقه حلاوة يعني كلامه حلو او يعني بتقول كلام حلو وكله مشتهيات بمعنى انه انه هو مليء بصفات الحمد. صفات كثيرة يحمد عليها من اجلها. هذا حبيبي وهذا خليلي يا بنات اوشليم
انت عايز تقول ان ان ده نبوة عن سيدنا محمد صلى الله عليه وسلم المفروض ان المسيحي لا ينكر عليك ليه؟ اصل مش هتلاقي المسيح هيقول لك ده كلام جنسي وفاحش وبذيء وخادش للحياء
هيقول لك ان دي كلها رموز فبالتالي ده وصف رمز للنبي محمد صلى الله عليه وسلم وفيه ذكر لاسمه. وبمعنى اسمه. حلقه وحلاوة وكله المشتهيات. انا على كل اقول في النهاية مرة اخرى ان احنا بنلاقي في الكتاب المقدس حاجات اوضح بكثير جدا كنبوات عن سيدنا محمد صلى الله عليه
وسلم ما يخلناش نلجأ آآ حاجة زي نشيد الانشاد. نشيد الانشاد ستة من اتنين لتلاتة. حبيبي نزل الى جنته. جنته دي مقصود بها ايه؟ الى خمائل الطيب ليرعى في الجنات ويجمع السوسن. انا
وحبيبي له وصف الراعي بين السوسن حبيبها ده بيرى ايه السوسن ده ويعني ايه بين السوسن؟ برضو رمز لشيء نشيد الانشاد سبعة واحد لاتناشر. اشهر مقطع من نشيد الانشاد. ما اجمل رجليك بالنعلين يا بنت الكريم؟ الرجلين دوائر
مثل الحلي صنعت يد صناع سرة الكأس مدورة لا يعوزها شراب ممزوج وكثير من العلماء قالوا سرتك كأس رمز لشيء معين. بطنك سبرة حنطة فدياك عنقك عيناك انفك رأسك ما اجملك وما احلاك ايتها الحبيبة باللذات قامتك شبيهة بالنخلة
وثدياك بالعناقيد قلت اني اصعد الى النخلة وامسك بعذوقها. وتكون ثدياكي كعناقيد الكرم ورائحة انفك كالتفاح. وصف خادش جدا جدا وحنكك كاجود الخمر لحبيبي السائغة المرقرقة السائحة على شفاه النائمين
انا لحبيبي والي اشتياقي والي اشتياق تعال يا حبيبي لنخرج الى الحقل ولنبت في القرى لنبكر الى الكروم لننظر. هل اظهر الكرب؟ هل تفتح القعال؟ وده برضو آآ رمز يعني. هل ازهر الكرم ايه الكرم اللي هيبقى جاهز ده؟ طيب
هل نور الرمان؟ هناك اعطيك حبي. هناك اعطيك حبي. حسب الترجمة السبعينية النص بيقول والاي جيف في هناك اعطيك ثدي. في نهاية نشيد الانشاد في الاصحاح الثامن واحد لاتنين وصفة عجيبة
جدا بيوضح ان ده مش زوج وزوجته ليتك كاخ لي الراضع ثدي امي فاجدك في الخارج واقبلك ولا يخزونني طب ما هي لو دي مراته بغض النظر ان هي عايزة تعمل ده في الخارج وده مش طبيعي
لكن هي الفكرة ان علاقتهم دي الناس لما يشوفوها حيخزوها من اجلها فده مش زوج وزوجته واقودك وادخل بك بيت امي وهي تعلمني ما تفهمش يعني هي تعلمني. فاسقيك من الخمر الممزوجة من ثلاثي رماني. هتشربه منين بالظبط
سؤال وجودي اخر في غاية الاهمية نشيد الانشاد بيثيره. نشيد الانشاد تمانية تمانية. لنا اخت صغيرة ليس لها ثديان. فماذا اصنع لاختنا في يوم تخطب. سؤال وجودي في غاية الاهمية
ماذا كنا لنفعل؟ وكيف كان ينبغي لنا ان نعيش في هذه الدنيا لو ما كانش نشيد الانشاد اشار الينا لهذه لهذا السؤال الوجودي اللي يعني لابد ان يتساءله كل انسان يعيش في هذه الدنيا قبل ان يموت. نشيد الانشاد تمانية عشرة
انا سور وثدياي كبرجين. حينئذ كنت في عينيك واجدة سلامة في الاخر نص آآ نشيد الانشاد تمانية اربعتاشر اهرب يا حبيبي وكن كالظبي او كغفر الايائل على جبال الاطياب. يعني ايه اهرب يا حبيبي؟ هو لو جوزها اهرب يا حبيبي هيقفشونا
المستعان. مرة اخرى في نهاية هذا الفيديو اشير للتلات ابحاث اتنين لمعاذ عليان. شهادات علماء المسيحية في من كتب اصفار الكتاب المقدس. سفر نشيد الانشاد واللي معادي عليان نشيد الانشاد سفر لا ديني وثني جنسي مجهول المصدر ولابو عمار الاثري نشيد الانشاد بين مجهولية الكاتب واباحية
الصفر. احنا كده بفضل الله عز وجل خلصنا الاسفار الحكمية الشعرية. يعني خلصنا اصفار موسى الخمسة. والاصفار التاريخية والاصفار الحكمية والشعرية. هندخل في اسفار الانبياء الكبار ودي اسفار هامة جدا وكذلك اسفار الانبياء الصغار. ربنا يقويني واكمل السلسلة دي على خير
في النهاية لو كان الفيديو عجبك لايك وشير وسابسكرايب ولو تقدر تدعم وترعى محتوى القناة زور صفحتنا على بيلترون هتجد الرابط اسفل الفيديو. لو الفيديو ما عجبكش اعمل له مش مشكلة مع انه مش مشكلتي انا يعني دي مشكلتي الكتاب المقدس. الى ان نلتقي في فيديو اخر قريبا جدا باذن الله عز وجل. لا تنسوني من صالح دعائكم
والسلام عليكم ورحمة الله وبركاته